stanford-oval/wikipedia huggingface dataset:
USAirin lento 1016

| USAirin lento 1016 |
| --- | --- |
 Koneen hylyn kappaleita.
Yhteenveto
Päivämäärä:  2. heinäkuuta 1994
Onnettomuustyyppi:  syöksyvirtauksen ja lentäjän virheen aiheuttama maahansyöksy
Tapahtumapaikka:  Charlotte, Pohjois-Carolina, Yhdysvallat
 :  35°13′03.9″N, 080°57′33.6″W
Lähtöpaikka:  Columbia Metropolitanin lentoasema, Columbia, Etelä-Carolina
Määränpää:  Charlotte-Douglasin kansainvälinen lentoasema, Charlotte, Pohjois-Carolina
Kuolleita:  37
Loukkaantuneita:  20
Eloonjääneitä:  20
Lentokone
Konetyyppi:  Douglas DC-9-31
Lentoyhtiö:  USAir
Rekisteritunnus:  N954VJ
Matkustajia:  52
Miehistöä:  5
USAirin lento 1016 oli USAirin Yhdysvaltain sisäinen reittilento Etelä-Carolinan Columbiasta Pohjois-Carolinan Charlotteen. Lennolla 2. heinäkuuta 1994 käytetty Douglas DC-9-31 syöksyi maahan lähellä Charlotte-Douglasin kansainvälistä lentoasemaa jouduttuaan syöksyvirtauksen aiheuttamaan tuuliväänteeseen. Onnettomuuslennolla oli 52 matkustajaa ja viisi miehistön jäsentä. Maahansyöksyssä kuoli 37 matkustajaa.
Tapahtumat

Lento 1016 lähti lähtöportiltaan Columbiassa aikataulun mukaisesti kello 18.10 paikallista aikaa. Miehistölle ennen lähtöä toimitettujen säätietojen mukaan Charlottessa oli odotettavissa samankaltaista säätä kuin lennon lähtiessä sieltä noin tuntia aiemmin, tosin lähistöllä kerrottiin olevan hajanaisia ukkosmyrskyjä.
Lennon aikataulun mukainen kesto oli vain 35 minuuttia, ja miehistö ottikin yhteyden Charlotten lennonjohtoon jo neljä minuuttia lennonjohdon jälkeen, kello 18.27. Lennonjohto ilmoitti, että laskeutumiseen käytettäisiin kiitotietä 18L. Miehistön tarkoituksena oli lentää lähestyminen visuaalisesti, ja mittarilähestyminen oli varasuunnitelmana. Koneen lähestyessä Charlottea sen säätutkassa alkoi kuitenkin näkyä ukkosrintamia, ja miehistö neuvotteli yhdessä lennonjohdon kanssa niiden kiertämisestä. Lopulta kello 18.36 lennonjohto kertoi lentoaseman lähistöllä olevista sadepilvistä ja ohjeisti miehistöä siirtymään mittarilähestymiseen. Samaan aikaan lentoasemalle laadittiin uusi säätiedote, jossa kerrottiin ukkosmyrskyistä, sateesta ja udusta. Tämä tiedote kuitenkin julkaistiin vasta 18.43, eikä lennon 1016 miehistö ehtinyt saada sitä.
Lennonjohto antoi miehistölle laskeutumisluvan kello 18.38. Sekä kapteenilla että perämiehellä oli näköyhteys kiitotiehen. Kello 18.40 lennonjohto ilmoitti miehistölle tuulen voimakkuudeksi ensin 19 ja hetkeä myöhemmin 21 solmua suuntaan 110. Hetken kuluttua lennonjohto varoitti heitä tuuliväänteistä ja kertoi tuulen voimakkuuden olevan 13 solmua suuntaan 190. Loppulähestymisen aikana kone lensi sadekuuroon, jossa vastatuulen voimakkuus vaihteli 10 ja 20 solmun välillä. Kapteeni huomautti kello 18.41.58 nopeutta olevan liikaa ja käski perämiestä tekemään ylösvedon. Hän nosti koneen nokkaa 15 astetta ylöspäin ja lisäsi moottoritehoja.
Heti ylösvedon aloittamisen jälkeen kone joutui syöksyvirtaukseen, jossa vastatuuli nousi suurimmillaan 39 solmuun kello 18.42.17. Heti tämän jälkeen tuuli kääntyi 26 solmun myötätuuleksi, mikä tarkoitti käytännössä koneen lentonopeuden vähenemistä 61 solmulla 14 sekunnin aikana. Koneessa oli tuuliväänteistä varoittava laite, mutta se ei hälyttänyt, eikä miehistö huomannut vaarallisen tilanteen kehittymistä ajoissa. Kone sakkasi ja syöksyi maahan kello 18.42.35.
Onnettomuuden syyt

Tutkintalautakunta totesi raportissaan onnettomuuden välittömäksi syyksi nopeasti kehittyneessä ukkospilvessä syntyneen syöksyvirtauksen aiheuttaman tuuliväänteen. Onnettomuuteen johtivat miehistön päätös jatkaa lähestymistä syöksyvirtausten synnylle otollisissa tuulioloissa sekä se, ettei miehistö tunnistanut syöksyvirtaustilannetta riittävän nopeasti. He eivät myöskään pitäneet konetta sellaisessa asennossa ja tehoasetuksilla, jotka olisivat mahdollistaneet syöksyvirtauksesta pois pääsemisen. Lisäksi lennonjohto ei antanut miehistölle reaaliaikaista tietoa huonoista sääoloista ja tuuliväänteiden vaarasta.
Lautakunta listasi lisäksi neljä onnettomuuden syntyyn vaikuttanutta tekijää. Lennonjohdolla ei ollut toimintaohjeita säätutkan tietojen välittämisestä lentäjille, Charlotten lennonjohdon vuoropäällikkö ei varmistanut, että lennonjohtajat olivat tietoisia ja ilmoittivat lentäjille näkyvyyden heikkenemisestä ja tuuliväännevaroituksista, USAir ei ollut tehnyt riittävästi toimenpiteitä varmistaakseen, että lentäjät noudattivat toimintaohjeita, eikä DC-9:n tuuliväännevaroitin toiminut tarpeeksi hyvin.
Pelastustyöntekijöitä koneen hylyn äärellä.
Ilmakuva onnettomuuspaikalta.
Töyhtökiurut

| Töyhtökiurut |
| --- | --- |
 Töyhtökiuru (Galerida cristata)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Töyhtökiurut Galerida  Boie, 1828
Katso myös
   Töyhtökiurut Wikispeciesissä   Töyhtökiurut Commonsissa 
Infobox OKNimi-testi OK: 
Töyhtökiurut (Galerida) on kiurujen heimoon kuuluva lintusuku.
Töyhtökiurujen (Galerida) sukuun kuuluvia lajeja

Huilukiuru (Galerida magnirostris)
Kivikkotöyhtökiuru (Galerida theklae)
Malabarintöyhtökiuru (Galerida malabarica)
Pikkutöyhtökiuru (Galerida deva)
Tropiikkitöyhtökiuru (Galerida modesta)
Töyhtökiuru (Galerida cristata)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Galerida (englanniksi)
Turun Eläin- ja Kasvitieteellinen Seura

Turun Eläin- ja Kasvitieteellinen Seura (TEKS) perustettiin vuonna 1923 ylioppilaille osoitetulla kutsulla, jonka olivat allekirjoittaneet Turun Suomalaisen Yliopiston eläintieteen professori Valter Linnaniemi, maisteri ja myöhempi eläintieteen professori Kaarlo Johannes Valle, kasvitieteen professori Kaarlo Linkola sekä jäkälätutkija, fil.tri Edvard Wainio. Seurasta kehittyi tieteellinen yhdistys, joka 1950-luvulla vastasi Turun yliopiston kasvitieteellisestä retkeilyopetuksesta. Toiminta johti vuosikymmenen lopulla professori Paavo Kallion johdolla Lapin tutkimuslaitos Kevon perustamiseen ja dosentti Lauri E. Karin johdolla Lohmin biologisen aseman  ja sitä seuranneen Saaristomeren tutkimuslaitoksen syntyyn.
Nykyään TEKS järjestää kaikille avoimia kokouksia esitelmineen vähintään viisi kertaa vuodessa. Vuosittain järjestetään myös tieteellinen symposio, joka on kaikille avoin. Lisäksi TEKS tekee retkiä sekä kotimaisiin että ulkomaisiin kohteisiin. Seuran hyönteiskerho julkaisee verkkolehteä W-album.
Tõnis Lukas

| Tõnis Lukas |
| --- | --- |

Viron opetus- ja tiedeministeri
 Kaja Kallaksen II hallitus 18. heinäkuuta 2022 – 17. huhtikuuta 2023  
Edeltäjä:  Liina Kersna
Seuraaja:  Kristina Kallas
Viron kulttuuriministeri
 Ratasin II hallitus 29. huhtikuuta 2019 – 26. tammikuuta 2021  
Edeltäjä:  Indrek Saar
Seuraaja:  Anneli Ott
Viron opetus- ja tutkimusministeri
 Ansipin II hallitus 5. huhtikuuta 2007 – 4. huhtikuuta 2011  
Edeltäjä:  Mailis Reps
Seuraaja:  Jaak Aaviksoo
Viron opetusministeri
 Laarin II hallitus 25. maaliskuuta 1999 – 28. tammikuuta 2002  
Edeltäjä:  Mait Klaassen
Seuraaja:  Mailis Rand
Riigikogun jäsen
 2011–2012 2002–2007 1995–1996  
Henkilötiedot
Syntynyt: 5. kesäkuuta 1962 (ikä 62) Tallinna, Viron SNT
Tiedot
Puolue:  Isänmaa
Koulutus:  Tarton yliopisto
Tõnis Lukas (s. 5. kesäkuuta 1962 Tallinna) on virolainen Isänmaa-puolueen poliitikko. Hän oli Viron opetus- ja tiedeministeri 2022–2023. Aiemmin hän on toiminut opetusministerinä vuosina 1999–2002 ja 2007–2011 sekä kulttuuriministerinä 2019–2021. Riigikogun jäsen hän on ollut vuosina 1995–1996, 2002–2007 sekä 2011–2012.
Aiheesta muualla

Tõnis Lukas' Viron hallituksen verkkosivuilla (viroksi)
Kuvia tai muita tiedostoja aiheesta Tõnis Lukas Wikimedia Commonsissa
Uskonto Belgiassa

Belgian perustuslaki tunnustaa uskonnonvapauden. 50 % asukkaista kuuluu katoliseen kirkkoon, 5 % on muslimeja, 2,5 % protestanttisia kristittyjä, 0,4 % juutalaisia ja 0,3 % buddhalaisia. Uskontokuntiin kuulumattomia on 41 %, joista 9 % on ateisteja. Roomalaiskatolisuus oli Belgian ainoa sallittu uskonto vuoteen 1781, jolloin Joosef II antoi määräyksen uskonnonvapaudesta. Vuoden 2010 eurobarometrin mukaan belgialaisista 37 % uskoo Jumalan olemassaoloon, 31 % uskoo jonkinlaiseen henkeen tai elämänvoimaan ja 27 % ei usko mihinkään jumalaan tai henkeen.
Uskonrauha

Uskonrauha on uskonasioita koskeva (rauhan)sopimus. Tunnettuja uskonrauhoja ovat esimerkiksi
Nürnbergin uskonrauha vuodelta 1532
Augsburgin uskonrauha vuodelta 1555 oli Augsburgin valtiopäivien päätös, joka takasi Saksan evankelisille säädyille samanarvoisuuden katolisten kanssa ja laillisti luterilaisten aseman Saksassa.
Westfalenin rauha vuodelta 1648 päätti 30-vuotisen sodan. Uskonnollisista oloista siinä sovittiin, että ne pyrittiin palauttamaan likimain vuonna 1624 vallinneeseen tilaan. Näin katolilaisuus Itävallan perintömaissa voitiin säilyttää. Augsburgin uskonrauhan periaate kenen maa, sen uskonto (lat. cuius regio, eius religio) hyväksyttiin ja se laajennettiin koskemaan myös reformoituja. Lisäksi uskonharjoitus kodeissa vapautettiin täysin ja ihmisille suotiin muutto-oikeus pois maasta.
Uskonto Bosnia ja Hertsegovinassa

Katolinen kirkko, moskeija ja serbianortodoksinen kirkko Bosanska Krupassa.
Bosnia ja Hertsegovinan perustuslaki turvaa uskonnonvapauden ja valtio noudattaa sitä myös käytännössä, vaikka paikallishallinto saattaa ajoittain rajoittaa vähemmistöryhmien oikeuksia. Muslimeita on 45 %, serbiortodokseja 36 %, roomalaiskatolisia 15 %, protestantteja 1 % ja muita ryhmiä, joihin kuuluvat myös juutalaiset, yhteensä 3 %. Bosniakit ovat yleensä islaminuskoisia, kroaatit katolisia ja serbit ortodokseja.
Try This

| Try This P!nk |
| --- | --- | --- |

Studioalbumin tiedot
 Julkaistu: 10. marraskuuta 2003
 Tuottaja(t): Tim Armstrong, billymann, Jonathan Davis, Linda Perry, Damon Elliott
 Tyylilaji: pop, rock
 Kesto: 53.00
 Levy-yhtiö: Arista
Listasijoitukset
  39.
P!nkin muut julkaisut
| Missundaztood 2001 | Try This 2003 | I’m Not Dead 2006 |
Singlet albumilta Try This
 ”Feel Good Time” Julkaistu: 2003  ”Trouble” Julkaistu: 2003  ”God Is a DJ” Julkaistu: 2004  ”Last to Know” Julkaistu: 2004
Try This on pop-laulaja P!nkin kolmas studioalbumi, joka julkaistiin 10. marraskuuta 2003. Albumilla oli heikot myyntiluvut verrattuna edelliseen Missundaztood-albumiin.
Albumilta on julkaistu singleinä kappaleet: "Trouble", "God is a DJ" ja "Last to Know". Kappale "Feel Good Time" on William Orbitin kannssa tehty kappale, joka on julkaistu singlenä. Kappale ei sisälly Yhdysvalloissa julkaistuun versioon. Albumi myi ensimmäisellä viikollaan 147,000 kappaletta. Albumia on myyty maailmanlaajuisesti 5 miljoonaa kappaletta. Suomessa se nousi viikoksi virallisen albumilistan sijalle 39.
Kappaleet

Trouble – 3.13
God Is a DJ – 3.46
Last to Know – 4.03
Tonight's the Night – 3.56
Oh My God – 3.44
Catch Me While I'm Sleeping – 5.03
Waiting for Love – 5.28
Save My Life – 3.16
Try Too Hard – 3.14
Humble Neighbourhoods – 3.52
Walk Away – 3.39
Unwind – 3.14
Love Song – 6.32
Feel Good Time – 3.58  (bonuskappale)
Hooker – 6.32  (piilotettu kappale)
Arvostelut

Metacritic: 71/100
AllMusic:
Entertainment Weekly: B+
Trimipramiini

| --- | --- |

Trimipramiini
Systemaattinen (IUPAC) nimi
3-(5,6-dihydrobentso[b][1]bentsatsepin-11-yyli)-N,N,2-trimetyylipropan-1-amiini
Tunnisteet
CAS-numero: 739-71-9
ATC-koodi: N06AA10
PubChem CID: 5584
DrugBank: DB00726
Kemialliset tiedot
Kaava: C20H26N2 
Moolimassa: 294,434 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 45 °C
Farmakokineettiset tiedot
Hyötyosuus: 40 %
Proteiinisitoutuminen: 93–96 %
Metabolia: maksa
Puoliintumisaika: 11–18 h
Ekskreetio: munuaiset
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: suun kautta, lihaspistoksena
Trimipramiini on imipramiinista johdettu trisyklinen masennuslääke. Lääkettä on käytetty pääosin erilaisten masennustilojen hoidossa. Lääkettä on valmistanut Sanofi-Aventis tuotenimellä Surmontil. Jämsénin teoksen mukaan trimipramiini sisältää levomepromatsiinin rakenneosia.
Trimipramiinilla on huomattava anksiolyyttis-sedatiivinen vaikutus ja sitä käytetään nykyään myös vaikeiden kiputilojen lievittämiseen. Sillä on huomattavia antikolinergisia vaikutuksia, ja tämän tavallaan sivuvaikutuksen vuoksi sitä on käytetty lasten yökastelun eli enureesin hoidossa antikolinergien vähentäessä nesteen eritystä paitsi sylkirauhasissa myös munuaisissa. Trimipramiinia voidaan käyttää nykyisten hoitosuositusten pohjalta myös lääkityksenä unettomuuteen.
Sivuvaikutukset, lääkkeen käytön rajoitukset, yliannostus

Trimipramiinin yleisimpiä sivuvaikutuksia on väsymys, mikä yleensä painottuu hoidon alkuvaiheisiin. Lisäksi trimipramiinin käyttö voi aiheuttaa muita sivuvaikutuksia, kuten huimausta, hypotensiota, takykardista sykettä, ummetusta, syljenerityksen vähenemistä ja neurologisia haittoja, kuten ekstrapyramidaalisia oireita.
Raskauden tai imetyksen aikana trimipramiinia ei saa käyttää. Yliannostus vaatii yleensä lääkärin hoitoa, ja mahdollisesti voi ilmetä tarvetta tarkkailujaksoon polikliinisellä hoito-osastolla mahdollisten esiintyvien vakavien oireiden johdosta. Trimipramiinin yliannostus saattaa vaikuttaa heikentävästi verenpaineeseen, sydämen toimintaan sekä tajunnan tasoon.
Metabolia

Trimipramiinin puoliintumisaika on keskimäärin 24 tuntia, vaihteluvälin ollessa 7–30 tuntia.
Lääkkeen käyttöön liittyviä varoituksia

Trimipramiini on niin kutsuttu TCA-ryhmään eli trisyklisiin masennuslääkkeisiin kuuluva lääkeaine, ja sillä on antikolinergisia haittavaikutuksia. Trimipramiinia ei saa käyttää samanaikaisesti jonkin MAO:n inhibiittorin eli estäjän kanssa. Tästä voisi seurata hengenvaarallinen tila nimeltään serotoniinioireyhtymä. Lääkkeestä toiseen siirryttäessä (TCA  \rightarrow  MAOI/MAOI  \rightarrow  TCA) tulee noudattaa kahden viikon (10–14 vrk) mittaista varoaikaa.
Aiheesta muualla

PubChem: Trimipramine (englanniksi)
DrugBank: Trimipramine (englanniksi)
KEGG: Trimipramine (englanniksi)
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:   essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:   desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:   atomoksetiini  reboksetiini  viloksatsiini* 
SARI:t:   etoperidoni‡  nefatsodoni‡  tratsodoni 
SMS:t:   vilatsodoni  vortioksetiini 
Muut:   agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:   amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:   amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:   feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:   bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset:  selegiliini
‡ markkinoilta poistettu lääke, † kokeellinen lääke,* ei myynnissä Suomessa
USA Hockey All-American Game

BioSteel All-American Game on vuosittain USA Hockeyn järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä NHL:ään varattavat yhdysvaltalaispelaajat. Tapahtuma on järjestetty vuodesta 2012 ja siihen osallistuvat pelaajat pelaavat useimmiten USHL-junioriliigassa, NCAA:n yliopistosarjoissa tai Kanadan junioriliigoissa CHL:ssä, joka järjestää myös oman tähdistöottelunsa varausikäisille pelaajille.
Tähdistöottelut ja tapahtumapaikat

| Vuosi | Ottelu | Paikka | Katsojamäärä | Arvokkain pelaaja |
| --- | --- | --- | --- | --- |
| 2012 | Team Mcclean 5–2 Team Housley |  First Niagara Center, Buffalo, New York | 5 519 | Ryan Fitzgerald |
| 2013 | Team Johnson 5–2 Team Mullen |  Consol Energy Center, Pittsburgh, Pennsylvania | 5 059 | Keegan Iverson |
| 2014 | Team Grier 6–3 Team Olczyk |  First Niagara Center, Buffalo, New York | 7 310 | Jack Eichel |
| 2015 | Team Plante 6–4 Team Roenick |  First Niagara Center, Buffalo, New York | 5 548 | Luke McInnis |
| 2016 | Team LeClair 6–4 Team Howe |  Wells Fargo Center, Philadelphia, Pennsylvania | N/A | Casey Mittelstadt |
| 2017 | Team Leetch 6–5 Team Chelios |  KeyBank Center, Buffalo, New York | 4 112 | Brady Tkachuk |
Ensimmäisen kierroksen varaukset

| Vuosi | Varaus nro | Pelaaja | Varannut seura |
| --- | --- | --- | --- |
| 2013 | 4 | Seth Jones | Nashville Predators |
| 2013 | 25 | Michael McCarron | Montreal Canadiens |
| 2013 | 30 | Ryan Hartman | Chicago Blackhawks |
| 2014 | 15 | Dylan Larkin | Detroit Red Wings |
| 2014 | 16 | Sonny Milano | Columbus Blue Jackets |
| 2014 | 18 | Alex Tuch | Minnesota Wild |
| 2014 | 19 | Anthony DeAngelo | Tampa Bay Lightning |
| 2014 | 20 | Nick Schmaltz | Chicago Blackhawks |
| 2015 | 2 | Jack Eichel | Buffalo Sabres |
| 2015 | 5 | Noah Hanifin | Carolina Hurricanes |
| 2015 | 8 | Zach Werenski | Columbus Blue Jackets |
| 2015 | 17 | Kyle Connor | Winnipeg Jets |
| 2015 | 21 | Colin White | Ottawa Senators |
| 2015 | 23 | Brock Boeser | Vancouver Canucks |
| 2015 | 25 | Jack Roslovic | Winnipeg Jets |
| 2016 | 6 | Matthew Tkachuk | Calgary Flames |
| 2016 | 7 | Clayton Keller | Arizona Coyotes |
| 2016 | 11 | Logan Brown | Ottawa Senators |
| 2016 | 14 | Charles McAvoy | Boston Bruins |
| 2016 | 15 | Luke Kunin | Minnesota Wild |
| 2016 | 19 | Kieffer Bellows | New York Islanders |
| 2016 | 24 | Max Jones | Anaheim Ducks |
| 2016 | 25 | Riley Tufte | Dallas Stars |
| 2016 | 26 | Tage Thompson | St. Louis Blues |
| 2016 | 29 | Trent Frederic | Boston Bruins |
| 2017 | 8 | Casey Mittelstadt | Buffalo Sabres |
| 2017 | 19 | Joshua Norris | San Jose Sharks |
| 2017 | 22 | Kailer Yamamoto | Edmonton Oilers |
| 2017 | 25 | Ryan Poehling | Montréal Canadiens |
| 2017 | 26 | Jake Oettinger | Dallas Stars |
| 2018 | 4 | Brady Tkachuk | Ottawa Senators |
| 2018 | 7 | Quinn Hughes | Vancouver Canucks |
| 2018 | 11 | Oliver Wahlstrom | New York Islanders |
| 2018 | 14 | Joel Farabee | Philadelphia Flyers |
| 2018 | 19 | Jay O’Brien | Philadelphia Flyers |
| 2018 | 22 | K’Andre Miller | New York Rangers |
Vuoden 2016 varaustilaisuuden ykkösvaraus Auston Matthews ei pelannut vuoden 2015 ottelussa kiekkoiltuaan kauden 2015–2016 Sveitsissä.
Tõnis Kasemets

Tõnis Kasemets (s. 17. maaliskuuta 1974 Pärnu, Viro) on virolainen autourheilija.
Vuonna 1995 Yhdysvaltoihin muuttanut Kasemets aloitti SCCA:ssa kilpailemisen. Monien kilpa-auto luokkien jälkeen liittyi arvostettuun Toyota Atlantic -sarjaan vuonna 2004. Vuonna 2005 hän sijoittui toiseksi, ja  Paul Gentilozz kutsui Kasemetsin kilpailemaan talliinsa Rocketsport Racingiin Portlandin kisaan. Kasemets sijoittui 16:nneksi. Toistaiseksi hänen viimeisin kisansa Champ Car -sarjassa oli vuoden 2006 Road American osakilpailu.
Ura

1998–2000 Formula Continental
2001–2003 Z-Tech-sarja, neljä voittoa
2005 Toyota Atlantic, kolme voittoa
2006 Champ Car:
| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Talli | Tuloksissa | Pisteitä |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Rocketsports | LBH DNF | HST DNF | MOT DNF | MIL DNF | POR 16 | CLE 12 | TOR Kes. | EDM 11 | SAN DNF | DEN DNF | MON DNF | ROA Kes. | SUR DNF | MEX DNF | Rocketsports | 19 | 34 |
Uskonto Alabamassa

Uskontokunnat Alabamassa
Protestanttisuus (78%) (78%)
Katolilaisuus (7%) (7%)
Mormonismi (1%) (1%)
Muut uskontokunnat (1%) (1%)
Uskontokuntiin kuulumattomat (12%) (12%)
Alabama on Yhdysvaltain raamattuvyöhykkeellä (bible belt) sijaitseva osavaltio. Alabama on poliittisesti ja yhteiskunnallisesti konservatiivinen osavaltio, jossa republikaanien kannatus on vahvaa, ja tähän heijastuu myös osavaltion vahva uskonnollisuus. Alabamalaisista 47 prosenttia ilmoitti vuonna 2014 käyvänsä viikoittain kirkossa. Korkeampi prosenttiluku oli ainoastaan Utahissa, jossa mormonismi on valtauskonto.
Valtaosa Alabaman asukkaista on protestantteja, ja selkeästi suurin protestanttinen suuntaus on baptismi. Toinen merkittävä suuntaus on metodismi. Niin baptistit kuin metodistit perustivat ensimmäisen kirkkonsa Alabamaan vuonna 1808. Osavaltion varhaisina vuosina presbyteerinen kirkko oli merkittävä vaikuttaja Alabamassa, mutta johtuen presbyteriaanien vahvasta keskusjohtoisuudesta ja korkean koulutuksen vaatimuksesta papeille, joka johti joillain alueilla pulaan presbyteeripapeista, muut kirkkokunnat kasvoivat nopeasti suuremmiksi.
Tulia

| Tulia |
| --- | --- |
 Tulia esiintymässä vuonna 2018.
Tiedot
Toiminnassa:  2017–
Tyylilaji:  folk
Kotipaikka:  Szczecin, Puola
Laulukieli:  puola, englanti
Jäsenet:  Joanna Sinkiewicz, laulu   Dominika Siepka, laulu   Patrycja Nowicka, laulu   Tulia Biczak, laulu  
Levy-yhtiö:  Universal Music Poland
Infobox OKNimi-testi OK: 
Tulia on vuonna 2017 perustettu puolalainen folk-yhtye, jonka muodostavat Joanna Sinkiewicz, Dominika Siepka, Patrycja Nowicka ja Tulia Biczak. Yhtye edusti Puolaa vuoden 2019 Eurovision laulukilpailussa Tel Avivissa sijoittuen 27:nneksi 120 pisteellä Yhtye perustettiin vuonna 2017 Szczecinissä, Puolassa. Tulia yhdistelee puolalaista kansanmusiikkia modernin tuotannon kanssa. Yhtyeen nimi Tulia tuleen yhtyeen jäsenen Tulia Biczakin etunimestä. Yhtye nousi kuuluisuuteen Puolassa julkaistessaan cover-version Depeche Moden kappaleesta "Enjoy the Silence".
Vuonna 2018 Tulia allekirjoitti sopimuksen Universal Musicin kanssa ja julkaisi ensimmäisen albuminsa nimeltä Tulia. Albumi sisältää monia alkuperäisiä kappaleita ja cover-versiota puolalaisten sekä kansainvälisten artistien kappaleista. Albumi sai platinaa Puolassa ja julkaisupäivänään siitä myytiin 30 000 kopiota.
15. helmikuuta 2019 ilmoitettiin, että Puolan yleisradioyhtiö TVP oli valinnut yhtyeen edustamaan Puolaa vuoden 2019 Euroviisuissa. Heidän edustuskappaleensa on nimeltä "Pali się"
Diskografia > Albumit

| Nimi | Listasijoitukset> POL  | Myynti | Sertifionti | Yksityiskohdat |
| --- | --- | --- | --- | --- |
| Tulia | 7 |  POL: 30,000 |  POL: Platina |  Julkaistu: 25. toukokuuta 2018  Levy-yhtiö: Universal Music Group  Formaatti: Digital download, CD |
Diskografia > Singlet

| Nimi | Vuosi | Listasijoitukset> POL  | Albumi |
| --- | --- | --- | --- |
| "Enjoy the Silence" | 2017 | — | Tulia |
| "Nieznajomy" | 2018 | — | Tulia |
| "Jeszcze Cię nie ma" | 2018 | — | Tulia |
| "Wstajemy już" | 2018 | — | Tulia |
| "Pali się" | 2018 | — | Tulia |
Aiheesta muualla

Kuvia tai muita tiedostoja aiheesta Tulia Wikimedia Commonsissa